ረ. ወንጌላዊ ዮሐንስ ምዕመናን ኀጢአትን እንዳይሠሩ ከመከረ በኋላ ኀጢአትን ሠርተው ቢገኙ ግን፡- የኀጢአታችን ማስተስረያ የሆነው ኢየሱስ ክርስቶስ በአብ ዘንድ ጠበቃ ሆኖ እንዳለልን ያስረዳናል (1ዮሐ. 2፥1-2)፡፡ ጠበቃችን ተከራካሪና ተሟጋች ወይም አማላጅ ብቻም አይደለም፤ የኀጢአታችን ማስተስረያ ነው እንጂ (ሮሜ 3፥25)፡፡ በእርሱ በኩል ለሚቀርብ ተናዛዥ ይህማ እኔ የተወጋሁለት፤ የደማሁለት፥ የቈሰልሁለት፥ በመስቀል ጐዳና ሞትን የተቀበልሁለት መሆኑን ያመነ ኀጢአተኛ ነው፡፡ ስርየት በተሰጠበት ኀጢአት ሊጠየቅ አይገባውም በማለት የኀጢአት ማስተስረያ የሆነበትን ማስረጃ በማሳየት ይለፍ ያሰኛል ማለት ነው፡፡ ከኀጢአተኛ ምእመን የሚጠበቀው መናዘዝ ነው፡፡ እንደ ተናዘዘ የኀጢአቱ ማስተስረያ ሆኖ ከአብ ዘንድ በሚገኘው ጠበቃው አማካይነት የስርየት ማረጋገጫና የይለፍ ፈቃድ ይሰጠዋል (1ዮሐ. 1፥7-10)፡፡ እግዚአብሔር አሁንም ለዘላለም ይመስገን፡፡
